ΓΡΑΠΤΗ ΕΡΩΤΗΣΗ P-2439/01

υποβολή: Ari Vatanen (PPE-DE) προς την Επιτροπή

(3 Σεπτεμβρίου 2001)

Θέμα: Εκτέλεση της Οδηγίας 92/81/ΕΟΚ (εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή) και ειδικοί φόροι κατανάλωσης που εισπράττονται βάσει θερμοκρασίας διαφορετικής των 15° C

Σύμφωνα με το τμήμα 5 της ισχύουσας νομοθεσίας της Φιλανδίας για τους ειδικούς φόρους κατανάλωσης επί τωνγρών καυσίμων (αριθ. 1472 της 29ης Δεκεμβρίου 1994), ο ειδικός φόρος και το τέλος που εισπράττονται για την κατοχύρωση του ασφαλούς εφοδιασμούπολογίζονται βάση θερμοκρασίας προϊόντος 15° C. Σύμφωνα με τη φιλανδική μετάφραση του άρθρου 3(1) της Οδηγίας του Συμβουλίου 92/81/ΕΟΚ(1) εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή, σε κάθε κράτος μέλος τα πετρελαιοειδήπόκεινται σε ειδικό φόρο κατανάλωσης ο οποίοςπολογίζεται ανά 1 000 λίτρα προϊόντος σε θερμοκρασία 15° C.

Η ένωση εμπόρων καυσίμων της Φιλανδίας έμαθε ότι τόσο η Δανία όσο και η Σουηδία εφαρμόζουν τη σχετική διάταξη με διαφορετικό τρόπο. Είναι δυνατόν άλλα κράτη μέλη να ακολουθούν διαφορετική πρακτική σε θέμα που ρυθμίζεται από την οδηγία? Το ζήτημα είναι εξαιρετικά σημαντικό για την αγορά καυσίμων της Φιλανδίας. Στη Φιλανδία η μέση θερμοκρασία δεν είναι15° C αλλά 8,8° C. Σε άλλα μέρη στην Ευρώπη μπορεί να είναι 15° C.

Η ένωση εμπόρων καυσίμων της Φιλανδίαςπολόγισε ότι: όταν καύσιμα όγκου 10 000 λίτρων φεύγουν από την αποθήκη σε θερμοκρασία 15°, τη στιγμή που φθάνουν στο βενζινάδικο, η θερμοκρασία έχει πέσει στους 8,8° και ο όγκος του προϊόντος είναι 9 926 λίτρα. Όταν πωλείται στους οδηγούς αφού έχει αποθηκευθεί σεπόγεια δεξαμενή σε θερμοκρασία 5° C, ο όγκος πέφτει σε 9 881 λίτρα. Ο έμπορος έχει μια πρώτη απώλεια 74 λίτρων και μια δεύτερη 45 λίτρων τη στιγμή της πώλησης, οπότε η συνολική απώλεια ανέρχεται σε 119 λίτρα.

Όταν το ποσό του φόρου επί του καυσίμου είναι περίπου 4,50 FIM, το έλλειμμα φόρου επί των 10 000 λίτρων είναι 535,50 FIM. Υποθέτοντας ότι ο μέσος έμπορος πωλεί 1 300 000 λίτρα το χρόνο, το έλλειμμα φόρου ανέρχεται σε 65 000 FIM ανά έμπορο. Στη Φιλανδία οι συνολικές ετήσιες πωλήσεις βενζίνης 95 οκτανίων είναι 1 483 656 τόνοι και η ποσότητα για όλες τις κατηγορίες βενζίνης κινητήρων είναι 1 784 700 τόνοι. Λαμβάνονταςπόψη το σύνολο των εμπόρων, η απώλεια που σχετίζεται με τη θερμοκρασία στη Φιλανδία είναι προφανώς περίπου 120 εκατ. FIM.

Ερμηνεύθηκε σωστά η Οδηγία στην Φιλανδία· Θα μπορούσε η νομοθεσία να τροποποιηθεί σε εθνικό επίπεδο ούτως ώστε η θερμοκρασία που ορίζεται στο τμήμα 5 του Νόμου περί Ειδικών Φόρων Κατανάλωσης επί των Υγρών Καυσίμων να αλλάξει από 15° C σε 9° C;

(1) ΕΕ L 316 της 31.10.1992, σελ. 12.

Απάντηση του κ. Bolkestein εξ ονόματος της Επιτροπής

(1 Οκτωβρίου 2001)

Όπως επεσήμανε το Αξιότιμο Μέλος, στο άρθρο 3 παράγραφος 1 της οδηγίας 92/81/ΕΟΚ της 19ης Οκτωβρίου 1992 για την εναρμόνιση των διαθρώσεων των ειδικών φόρων κατανάλωσης που επιβάλλονται στα πετρελαιοειδή(1), προβλέπεται ειδικός φόρος κατανάλωσης, ο οποίοςπολογίζεται ανά 1000 λίτρα προϊόντος σε θερμοκρασία 15° C. Στην οδηγία 92/82/ΕΟΚ της 19ης Οκτωβρίου 1992, για την προσέγγιση των συντελεστών των ειδικών φόρων κατανάλωσης επί των πετρελαιοειδών(4), ορίζονται ελάχιστα όρια ειδικών φόρων

κατανάλωσης επί των πετρελαιοειδών ενώ τα κράτη μέλη είναι ελεύθερα να καθορίσουν το επίπεδο των εν λόγω φόρων στην επικράτειά τους, με την προϋπόθεση ότι ο φόρος αυτός δεν θα είναι χαμηλότερος από το αντίστοιχο κοινοτικό ελάχιστο όριο.

Σύμφωνα με το άρθρο 6 της οδηγίας 92/12/ΕΟΚ του Συμβουλίου της 25ης Φεβρουαρίου 1992 σχετικά με το γενικό καθεστώς, την κατοχή, την κυκλοφορία και τους ελέγχους των προϊόντων πουπόκεινται σε ειδικούς φόρους κατανάλωσης(2), ο ειδικός φόρος που καταβάλλεται για τα προϊόντα πουπόκεινται σάυτόν θα επιβάλλεται κατά τη στιγμή που τα προϊόντα αυτά διατίθενται για κατανάλωση, δηλαδή όταν τα πετρελαιοειδή μεταφέρονται από φορολογικές αποθήκες ή κατά την εισαγωγή τους.

Η Επιτροπή συμφωνεί πλήρως με το ότι είναι σημαντικό να εξασφαλιστεί ότι κατά τη στιγμή που τα προϊόντα φεύγουν προς κατανάλωση, οπολογισμός για φορολογικούς σκοπούς του όγκου των πετρελαιοειδών δεν μεταβάλλεται από τη θερμοκρασία, σε οποιαδήποτε εποχή του χρόνου και σε οποιαδήποτε τοποθεσία πραγματοποιείται η μεταφορά για διάθεση στην κατανάλωση. Στην πράξη, αυτό επιτυγχάνεται με τη χρήση κοινού παρονομαστή σε κοινοτικό επίπεδο για τη μετατροπή του όγκου της κάθε συγκεκριμένης ειδικής μάζας πετρελαιοειδών, μετρημένη στην οποιαδήποτε θερμοκρασία του περιβάλλοντος, στον όγκο που αντιστοιχεί στη σταθερή θερμοκρασία των 15° C. Η οδηγία 92/81/ΕΟΚ δεν περιλαμβάνει μέθοδο μετατροπής ή καθοδηγητικές γραμμές προς τις εθνικές φορολογικές αρχές σχετικά με την προαναφερόμενη μετατροπή, προφανώς διότι τα ισχύοντα διεθνή πρότυπα(3), που καθορίστηκαν από εξειδικευμένους διεθνείς οργανισμούς καλύπτουν επαρκώς τις ανάγκες της εν λόγω μετατροπής. Στην ουσία, οι προαναφερόμενοι οργανισμοί έχουν καταρτίσει λεπτομερείς πίνακες στους οποίους αριθμούνται διορθωτικοί συντελεστές για τους όγκους για κάθε θερμοκρασία της μάζας πετρελαιοειδών.

Σύμφωνα με τις διατάξεις της οδηγίας 92/12/ΕΟΚ, που περιγράφουν το γενικό καθεστώς, την κατοχή, την κυκλοφορία και τους ελέγχους που ισχύουν για τα προϊόντα πουπόκεινται σε ειδικούς φόρους κατανάλωσης, ο ειδικός φόρος προς καταβολή θα εισπράττεται ή θα παρακρατείται σύμφωνα με τις διατάξεις που προβλέπονται από το κάθε κράτος μέλος.

Η Επιτροπή δεν διαθέτει αποδεικτικά στοιχεία σύμφωνα με τα οποία η Φινλανδία προέβη σε λανθασμένη μεταφορά των προαναφερομένων κοινοτικών φορολογικών διατάξεων και ιδίως αυτών που περιλαμβάνονται στις οδηγίες 92/81/ΕΟΚ και 92/12/ΕΟΚ του Συμβουλίου. Η Επιτροπή έχει τακτικά επαφές με όλα τα κράτη μέλη, είτε σε διμερές είτε σε πολυμερές επίπεδο, ή ακόμα και στο πλαίσιο της επιτροπής ειδικών φόρων κατανάλωσης, ενώ το θέμα αυτό δεν εθίγη ακόμα. Δεν φαίνεται να προκύπτουν επαρκείς λόγοι για αλλαγή της θερμοκρασίας των 15° C σε 9° C, δεδομένου ότι τα κράτη μέλη εύκολα δύνανται να μετατρέψουν τον όγκο των πετρελαιοειδών πουπολογίστηκε σε οποιαδήποτε θερμοκρασία του περιβάλλοντος, στον όγκο που αντιστοιχεί στη σταθερή θερμοκρασία των 15° C.

(1) ΕΕ L 316 της 31.10.1992.

(2) ΕΕ L 76 της 23.3.1992.

(3) Ιδίως οι πίνακες της Αμερικανικής Εταιρείας Δοκιμών και Υλικών (ASTM), ή του Διεθνούς Οργανισμού Τυποποίησης (ISO) 91/1/1982.

(4) ΕΕ L 316 της 31.10.1992.